Artikel: Skab sundt hjem med planter

Mens arkitekter og indretningseksperter har hver sit bud på fremtidens boligform, har natur og planter ifølge dansk forsker til alle tider været det faste holdepunkt i vores måde at bo på

Mette Melchenborg, der forsker i forskellige forestillinger om hjem og bolig ved Institut for Litteratur, Kultur og Medier på Syddansk Universitet i Odense, siger, -
-	 Mange filosoffer beskæftiger sig med forholdet mellem mennesket og naturen, og det er en udbredt opfattelse, at når man mister sig selv i verden, finder man sig selv i naturen, og det er den status, naturen nyder.
Planter giver mening
Når hverdagsræset og omverdenens krav bare bliver for meget, og vi har svært ved at se meningen med det hele, kan vi finde ind til os selv igen ved hjælp af planter, forklarer Mette Melchenborg, og fortsætter, -

-	En plante er nemlig ligeglad med om du er arbejdsløs, skilt eller i gang med en lovende erhvervskarriere. Den er del af et større organisk system og har sin egen naturgivne mening, der går ud på at spire, vokse op og forgå. Den "er" bare, og den ro og kontinuitet virker afstressende på os.
Renæssance til planter
Baseret på sin egen og andres forskning forudser Mette Melchenborg, at interessen for at omgive sig med planter i boligen vil stige fremover, -
-	Alt tyder på, at planter vil få en renæssance i boligen, og det hænger igen sammen med hele den "Simple Living"-tendens, vi oplever i øjeblikket. Vi har brug for at finde tilbage til de oprindelige værdier og bearbejde indtrykkene selv – se bare hvordan "Bonderøven" hitter på tv og nyttehaverne skyder op rundt omkring, -

-	slutter Mette Melchenborg.
Planter – en sund investering
I de senere år har stadig flere undersøgelse påvist, at tilstedeværelsen af planter ikke blot virker afstressende, de er også med til at rense luften for giftstoffer og forbedre indeklimaet. De mange dokumenterede positive egenskaber ved planter tyder efterhånden på, at planter, der renser luften for familien, er en sund investering.

Fakta:
Planter, der med garanti renser luften i familien:
Fugleredebregne (Asplenium nidus)
Nolina (Beaucarnea)
Læge-aloe (Aloe vera)
Væddeløber (Chlorophytum elatum)
Afrikansk dræcena (Draceana deremensis)
Guldranke (Epipremnum aureum)
Vedbend (Hedera helix)
'Twiggy' (Homalocladium)
Svigermors skarpe tunge (Sansevieria )
Fredslilje (Spathiphyllum)